PMIndiaData/PMIndiaSum huggingface dataset:
وزیراعظم نے  ’’ایز آف ڈوئنگ بزنس‘‘ میں بہتری پیداکئے جانے کے اقدامات کا جائزہ لیا

نئیدہلی14 دسمبر۔وزیر اعظم جناب نریندر مودی نے ایک اعلیٰ سطحی اجلاس کی صدارت کی ،جس میں ،’’ ایز آف ڈوئنگ بزنس ‘‘ میں بہتری پیدا کئے جانے کا جائزہ لیا گیا ۔اس اجلاس میں معاشی امور سے متعلق سینئر مرکزی وزرا ، مہاراشٹر کے وزیر اعلیٰ جناب دیویندر فڑنویس ، دہلی کے لیفٹیننٹ گورنر جناب انل بیجل اور مرکزی ، مہاراشٹراوردلی کی سرکاروں کے سینئر افسران نے شرکت کی ۔ اس میٹنگ میں وزیراعظم کو ایز آف ڈوئنگ بزنس سے متعلق مختلف خطوط اور معیارات میں پیدا کی جانے والی بہتری کے بارے میں بتایا گیا اور تعمیراتی پرمٹ ، ٹھیکوں کی عمل آوری ، املاک اور اثاثہ جاتی کا اندراج ، نئے کاروبار کا آغاز ، بجلی کے حصول ،قرض کے حصول اور قرض سے متعلق مسائل کا جائزہ لیا گیا ۔ عالمی بینک کی ،’’ ڈوئنگ بزنس ‘‘ کی درجہ بندی میں ہندوستان پچھلے چار برسوں کے دوران 142 ویں مقام سے اٹھ کر 77 ویں مقامات پر پہنچ گیا ہے ۔ اس موقع پر کاروباری اصلاحات کی عمل آوری میں پیش آنے والی دشواریو ں او ر خامیوں کا پتہ لگانے کے اقدامات کی بھی صراحت پیش کی گئی ۔ اجلاس میں وزیر اعظم نے زور دے کر کہا کہ آخری حد پر خدمات کی فراہمی میں بہتری پر توجہ مرکو زکی جانی چاہئے اور ایسے طریقہ عمل کو مرکزی دھانے میں شامل کیا جانا چاہئے جس سے نہ صرف یہ کہ ’’ ڈوئنگ بزنس‘‘ کی درجہ بندی میں بہتری پیدا ہوسکے گی بلکہ چھوٹے کاروباریوں اور عام آدمی کو ’’ایز آف لیونگ‘‘ کی آسانی بھی میسر آسکے گی ۔ ۰۰۰۰۰۰۰۰۰۰۰۰۰۰۰۰۰۰۰۰۰
وزیر اعظم نے  لوگوں سے، نمو ایپ پر 28 اگست 2022 کے’’من کی بات‘‘ پروگرام پر مبنی معلومات عامہ کے مقابلہ میں حصہ لینے پر زور دیا ہے

وزیر اعظم جناب نریندر مودی نے لوگوں پر زور دیا ہے کہ وہ نمو ایپ پر 28 اگست 2022 کے من کی بات پروگرام پر مبنی معلومات عامہ کے مقابلے میں حصہ لیں ۔ یہ کوئیز بروز بدھ 31 اگست 2022 تک کے لئے ہی جاری ہے۔ وزیر اعظم نے ٹوئیٹ کیا: ’’کیا آپ نے آج کے پروگرام پر مبنی #من کی بات کوئیز میں حصہ لیا ہے؟۔‘‘
کابینہ نے جموں و کشمیر میں سال 21-2020 کے لیے سیب کی خرید کے لیے بازار کی مداخلت کی اسکیم کی توسیع کو منظوری دی

نئی دہلی، 21 اکتوبر: وزیر اعظم نریندر مودی کی صدارت میں مرکزی کابینہ نے پچھلی مدت یعنی 20-2019 میں جس طرح سے جموں و کشمیر میں ضابطہ اور شرطوں پر عمل کیا گیا تھا اسی طرح موجودہ مدت یعنی 21-2020 میں بھی جموں و کشمیر میں سیب کی خرید کے لیے بازار کی مداخلت کی اسکیم کی توسیع کو منظوری دے دی ہے۔ سیب کی خرید مرکزی خرید ایجنسی یعنی نیشنل ایگریکلچرل کوآپریٹو مارکیٹنگ فیڈریشن لمیٹڈ (نیفیڈ) کے ذریعے ریاست کے ذریعے مقرر کردہ ایجنسی یعنی ڈائریکٹوریٹ آف پلاننگ اینڈ مارکیٹنگ، باغبانی محکمہ اور جموں و کشمیر اور جموں و کشمیر باغبانی پروسیسنگ اور مارکیٹنگ کارپوریشن (جے کے ایچ پی ایم سی) کے توسط سے جموں و کشمیر کے سیب کے کسانوں سے براہِ راست کی جائے گی اور فائدہ کی براہِ راست منتقلی (ڈی بی ٹی) کے ذریعے ادائیگی کی جائے گی۔ اس اسکیم کے تحت 12 لاکھ میٹرک ٹن سیب خریدے جا سکتے ہیں۔ حکومت نے نیفیڈ کو اس مہم کے لیے 2500 کروڑ روپے کی سرکاری گارنٹی استعمال کرنے کی بھی اجازت دی ہے۔ اس مہم میں اگر کوئی نقصان ہوتا ہے تو اسے 50:50 کی بنیاد پر مرکزی حکومت اور مرکز کے زیر انتظام علاقہ جموں و کشمیر کی انتظامیہ کے درمیان تقسیم کیا جائے گا۔ پچھلی مدت میں تشکیل شدہ مقررہ قیمتوں کی کمیٹی کو اس مدت کے لیے بھی سیب کی مختلف قسموں اور سیب کے گریڈ کی قیمت طے کرنے کے لیے جاری رکھا جائے گا۔ مرکز کے زیر انتظام علاقہ جموں و کشمیر کی انتظامیہ متعینہ منڈیوں میں بنیادی سہولیات کے فراہمی کو یقینی بنائے گی۔ خرید کے عمل کی باقاعدگی اور مسلسل نفاذ کی نگرانی مرکزی سطح پر کابینی سیکریٹری کی صدارت میں تشکیل شدہ نگرانی کمیٹی کے ذریعے کی جائے گی اور مرکز کے زیر انتظام علاقہ کی سطح پر چیف سیکریٹری کی صدارت میں نفاذ اور تعاون کی کمیٹی بنائی جائے گی۔ حکومت ہند کا یہ اعلان سیب کی پیداوار کرنے والوں کو ایک مؤثر مارکیٹنگ پلیٹ فارم مہیا کرائے گا اور مقامی لوگوں کے لیے روزگار کے مواقع پیدا کرے گا۔ یہ سیب کے لیے محنت کی قیمتوں کو یقینی بنائے گا، جس سے جموں و کشمیر میں کسانوں کی مجموعی آمدنی میں اضافہ ہوگا۔
وزیراعظم نریندر مودی نے  اترپردیش حکومت کے وزراء کی کونسل کے ساتھ تبادلہ  خیال کیا

وزیراعظم جناب نریندر مودی نے اترپردیش حکومت کے وزیروں کے کونسل کے ساتھ بات چیت کی ۔ ا نہوں نے اچھی حکمرانی اور شہریوں کی زندگی مزید آسان بنانے سے متعلق امور پر وسیع تر تبادلہ خیال کیا۔ وزیراعظم نے ٹویٹ کیا: ’’انہوں نے اترپردیش حکومت کے وزیرو ں کی کونسل کے سا تھ تفصیل سے گفتگو کی، ہم نے ا چھی حکمرانی اور شہریوں کی زندگی کو مزید آسان بنانے سے متعلق موضوعات پر وسیع تر تبادلہ خیال کیا۔
وزیراعظم ، نریندرمودی کا معذوروں کے عالمی دن کے موقع پر پیغام

نئی دہلی ،03 دسمبر :معذورافراد کے بین الاقوامی دن کے موقع پر وزیراعظم ، جناب نریندرمودی نے کہاہے کہ آج معذوروں کے عالمی دن کے موقع پر ہم دویانگ ( معذور) بہنوں اوربھائیوں کے لئے ایک جامع، قابل رسائی اورمساوی مستقبل کے تئیں کام کرنے کے اپنے عہد کو دوہراتے ہیں ۔ ان کے مختلف شعبوں میں کارنامے اورصبروحوصلے ہم سب کو تحریک دیتے ہیں ۔
وزیر اعظم نے پی. گوپی ناتھ نائر کے انتقال پر اظہار تعزیت کیا

وزیر اعظم جناب نریندر مودی نے گاندھیائی نظریات کے حامل اور مجاہد آزادی جناب پی. گوپی ناتھ نائر کے انتقال پر اظہار تعزیت کیا ہے۔ وزیرا عظم نے ٹوئیٹ کیا: ’’جناب پی. گوپی ناتھ نائر کوبھارت کی جدو جہد آزادی میں ان کے تعاون اور گاندھیائی اصولوں کے تئیں غیر متزلزل لگن کے لئے یاد کیا جائے گا۔ان کے انتقال سے غمزدہ ہوں ۔میری ہمدردیاں ان کے خاندان اور ان کے چاہنے والوں کے ساتھ ہے۔اوم شانتی‘‘
وزیر اعظم جناب نریندر مودی اور متحدہ عرب امارات یو اے ای کے وزیر اعظم اور صدر اور ابوظبی کے حکمراں عزت مآب شیخ محمد بن زائد النہیان کے درمیان ملاقات

وزیر اعظم جناب نریندر مودی نے میونخ سے واپس آتے ہوئے آج ابوظبی میں کچھ وقت کے لیے ٹھہرے۔ وزیر اعظم نے یو اے ای کے صدر اور ابوظبی کے حکمراں عزت مآب شیخ محمد بن زائد النہیان سے ملاقات کی۔ اگست 2019 کے بعد سے، جب وزیر اعظم نے آخری مرتبہ ابوظبی کا دورہ کیا تھا، دونوں لیڈروں کے درمیان یہ پہلی بالمشافہ ملاقات تھی۔ زیر اعظم کےاس دورے کا خاص مقصد گزشتہ مہینے شیخ خلیفہ بن زائد النہیان کے انتقال پر ذاتی طور پر تعزیت کرنا تھا۔ وزیر اعظم عزت مآب شیخ محمد بن زائد النہیان کے ساتھ ساتھ قومی سلامتی کے مشیر عزت مآب شیخ تہنون بن زائد النہیان، نائب وزیر اعظم، عزت مآب شیخ منصور بن زائد النہیان، ابوظبی انویسٹمنٹ اتھارٹی کے منیجنگ ڈائرکٹر، عزت مآب شیخ حامد بن زائد النہیان، خارجی امور اور بین الاقوامی اشتراک کے وزیر اعظم عزت مآب شیخ عبداللہ بن زائد النہیان سمیت دیگر اہل خانہ کے ساتھ اپنی دلی تعزیت کا اظہار کیا۔ وزر اعظم جناب نریندر مودی نے متحدہ عرب امارات یو اے ای کے تیسرے صدر کے طور پر منتخب ہوئے اور ابوظبی کا حکمراں بننے پر عزت مآب شیخ محمد بن زائد النہیان کو مبارکباد بھی پیش کی۔ دونوں رہنماؤں نے بھارت-یو اے ای جامع کلیدی ساجھیداری کے مختلف پہلوؤں کا جائزہ لیا۔ جسے گزشہ کئی سالوں کے دوران بہت احتیاط سے پروان چڑھایا گیا ہے۔ 18 فروری کو اپنی ورچوئل چوٹی میٹنگ کے دوران، دونوں ملکوں نے جامع اقتصادی ساجھیداری سے متعلق سمجھوتے پر دستخط کئے تھے۔ یہ سمجھوتہ یکم مئی سے نافذ العمل ہوگیا ہے۔ جامع اقتصادی ساجھیداری سمجھوتہ- سی ای پی اے کی بدولت دونوں ملکوں کے درمیان تجارت اور سرمایہ کاری میں مزید اضافہ ہونے کا امکان ہے۔ مالی سال 22-2021 میں دو طرفہ تجارت، لگ بھگ 72 ارب ڈالرز مالیت کی تھی۔ یو اے ای بھارت کا تیسرا سب سے بڑا تجارتی ساجھیدار اور برآمدات کی دوسری سب سے بڑی منزل ہے۔ گزشتہ کئی سالوں کے دوران بھارت میں، متحدہ عرب امارات یو اے ای کی جانب سے غیر ملکی براہ راست سرمایہ کاری – ایف ڈی آئی میں مسلسل اضافہ ہو رہا ہے اور سردست یہ ایف ڈی آئی 12 ارب امریکی ڈالرز کے بقدر ہے۔ ورچوئل سربراہ کانفرنس کے دوران، دونوں لیڈروں نے ایک ویژن بیان بھی جاری کیا تھا جس میں آنے والے سالوں میں تجارت، سرمایہ کاری، توانائی جس میں قابل تجدید توانائی بھی شامل ہے۔ خوراک کی یقینی فراہمی، صحت، دفاع، ہنرمندی، تعلیم، ثقافت اور عوام سے عوام کے درمیان روابط سمیت مختلف شعبوں میں دو طرفہ تعاون کے لیے ایک نقش راہ تیار کی گئی ہے۔ دونوں لیڈروں نے اس بات پر اطمینان کا اظہار کیا کہ بھارت اور متحدہ عرب امارات، ان شعبوں میں مسلسل اور زیادہ نزدیکی ساجھیداری قائم کر رہے ہیں جو ان کے درمیان نزدیکی اور دوستانہ تعلقات اور عوام سے عوام کے درمیان تاریخی روابط کو مزید مستحکم بنا رہی ہے۔ بھارت اور متحدہ عرب امارات کے درمیان ایک توانائی سے متعلق ایک مضبوط ساجھیداری قائم ہے۔ جس میں اب قابل تجدید توانائی پر توجہ مرکوز کی جارہی ہے۔ وزیر اعظم جناب نریندر مودی نے متحدہ عرب امارات میں مقیم 35 لاکھ پر مشتمل بھارتی برادری کا خاص خیال رکھنے،خاص طور پر کووڈ-19 عالمی وبا کے دوران ان کی دیکھ بھال کرنے کے لیے یو اے ای کے صدر اور ابوظبی کے حکمراں عزت مآب شیخ محمد بن زائد النہیان کا شکریہ ادا کیا۔ انھوں نے شیخ محمد بن زائد الہنیان کو جلد ہی بھارت کا دورہ کرنے کی دعوت دی۔
وزیراعظم نریندر مودی  ’’کرشی اُنّتی میلہ ‘‘ میں کسانوں سے خطاب کریں گے

کرشی کرمن ایوارڈ اورپنڈت دین دیال اپادھیائے کرشی وگیا ن پروتساہن پرسکار تقسیم کریں گے نئیدہلی ، 16 مارچ ۔وزیراعظم جناب نریندر مودی 17 مارچ کو راجدھانی دلی کے انڈین ایگری کلچر ل ریسرچ انسٹی ٹیوٹ آئی اے آر آئی پوسہ کیمپس میں اہتمام کئے جانے والے ،’’ کرشی انتی میلے سے خطاب کریں گے ۔اس موقع پر وزیر اعظم کسانوں سے خطاب کے ساتھ ساتھ نامیاتی کاشتکاری پر ایک پورٹل کا آغاز کریں گے اور 25 کرشی وگیان کیندروں کا سنگ بنیاد رکھیں گے ۔اس کے ساتھ ہی وزیر اعظم اس موقع پر ،’’ کرشی کرمن ایوارڈ ‘‘اور ’’پنڈت دین دیال اپا دھیائے کرشی وگیان پروتساہن ایوارڈ س ‘‘ تقسیم کریں گے ۔ اس سال اس میلے کا مرکزی خیال ،2020 تک کسانوں کی آمدنی کو دوگنا کرنا ہے ۔ یادرہے کہ کرشی انتی میلے کے انعقاد کا مقصد کسانوں اور دیگر طبقو ں کو زراعت اوراس سے متعلق دیگر شعبوں میں ہونے والی جدید ترین ترقیات سے واقف کرانا ہے ۔ میلے کی افتتاحی تقریب میں کسانو ں کی آمدنی دوگنی کئے جانے کے مرکز ی خیال پر مبنی ، تھیم پویلین ، مائیکرو اریگیشن کا موقع پر مظاہرہ اور بے کار پانی کا استعمال ، مویشی پروری اورماہی پروری جیسے متعدد شعبوں کے پویلین اس میلے کی خصوصی کشش رہیں گے ۔علاوہ ازیں بیج،فرٹیلائزر اور پیسٹیسائڈس کے امور پر بھی پویلین اس میلے میں ہوں گے۔ م ن ۔س ش۔رم
وزیر اعظم نے مولانا آزاد کو ان کے یوم پیدائش پر خراج عقیدت پیش کیا

وزیر اعظم جناب نریندر مودی نے مولانا آزاد کو ان کی یوم پیدائش پر خراج عقیدت پیش کیا ہے۔ وزیراعظم نے تحریک آزادی میں ان کے تعاون اور تعلیم کے تئیں ان کے جذبہ کو بھی یاد کیا۔ وزیر اعظم نے ٹویٹ کیا: ‘‘مولانا آزاد کو ان کے یوم پیدائش پر یاد کرتے ہوئے۔ وہ اپنی علمی فطرت اور فکری صلاحیتوں کے لیے بڑے پیمانے پر سراہے جاتے ہیں۔ وہ ہماری تحریک آزادی میں سب سے آگے رہے، دیگر سرکردہ رہنماؤں کے ساتھ مل کر کام کرتے رہے۔ انہیں تعلیم سے بھی جذباتی لگاؤ تھا۔’’
وزیراعظم سری نگر میں : کشن گنگا پن بجلی مراکز کو قوم کے نام وقف کیا

نئیدہلی۔19مئی، 2018؛ وزیراعظم جناب نریندر مودی نے آج سری نگر میں ایک تقریب میں کشن گنگا پن بجلی مراکز کو قوم کے نام وقف کیا۔ انہوں نے سری نگر رنگ روڈ کا سنگ بنیاد بھی رکھا۔ اس موقع پر حاضرین سے خطاب کرتے ہوئے وزیر اعظم نے گذشتہ چار سالوں کے دوران ان متعدد مواقع کو یاد کیا جب انہوں نے جموں و کشمیر ریاست کا دورہ کیا۔ انہوں نے کہا کہ رمضان کا مہینہ پیغمبر محمد ﷺ کے تعلیمات اور پیغامات کو یاد کرنے کا وقت ہے۔ وزیراعظم نے کہا کہ 330 میگا واٹ کا کشن گنگا پن بجلی منصوبہ ریاست کی بجلی کی ضرورتوں کو پورا کرنے میں اہم رول ادا کرے گا۔ انہوں نے ریاست کے تینوں خطے – کشمیری، جموں اور لداخ کی متوازن ترقی کی ضرورت پر زور دیا۔ ۔۔۔۔۔۔۔۔۔۔۔۔۔۔۔۔۔۔۔۔ (م ن ۔ رض۔ م ج۔ ت ح(
وزیر اعظم نے ’ 8 سال کے سوشاسن ‘ کے بارے میں  جھلکیاں شیئر کیں

وزیر اعظم، جناب نریندر مودی نے گزشتہ 8 سالوں کے دوران ملک کی حکمرانی میں کے سلسلے میں کی جانے والی اصلاحات اور مختلف اقدامات کے بارے میں اپنی ویب سائٹ (narendramodi.in) اور MyGov سے مضامین اور ٹویٹ تھریڈ شیئر کئے ہیں۔ ان مضامین اور ٹویٹ تھریڈ کا تعلق آتم نربھر بھارت ، حکمرانی کا عوام پر مرکوز اور انسانیت پر مبنی نقطہ نظر، دفاعی شعبے میں اصلاحات اور غریبوں کی حمایت کرنے والی حکمرانی کو فروغ دینے کی کوششوں کے پہلوؤں کے بارے میں ہیں۔ ٹویٹس کی ایک سلسلے میں، وزیر اعظم نے کہا: بھارت کے 130 کروڑلوگوں نے فیصلہ کیا ہے کہ وہ بھارت کو اتم نربھر بنائیں گے۔ خود کفیلی پر ہمارے زور کو عالمی خوشحالی میں تعاون کرنے کے وژن سے تحریک ملی ہے۔ #8YearsOfSushasan‘‘ ۔۔۔۔۔۔۔۔۔۔۔ ش ح۔ا گ ۔ن ا۔
وزیر اعظم نے شہری بنیادی ڈھانچے سے متعلق پروجیکٹوں کا سنگ بنیاد رکھا۔ بہبود سے متعلق اسکیموں سے مستفید ہونے والے لوگوں کے تجربات کو دیکھا۔ جے پور میں عوامی جلسے سے خطاب کیا

نئی دلّی ،07 جولائی وزیر اعظم جناب نریندر مودی نے آج جے پور میں ایک عوامی جلسے سے خطاب کیا۔ ریاست راجستھان کے لیے 13 شہری بنیادی ڈھانچے سے متعلق پروجیکٹوں کا سنگ بنیاد رکھنے کے لیے انھوں نے ایک تختی کی نقاب کشائی کی۔ اس کے بعد انھوں نے حکومت ہند اور حکومت راجستھان کی منتخبہ اسکیموں سے فائدہ حاصل کرنے والے افراد کے ساتھ تجربات شیئر کرتے ہوئے انھوں نے آڈیو ویژول پرزنٹیشن کو بھی دیکھا۔ یہ پرزنٹیشن راجستھان کی وزیر اعلیٰ وسندرا راجے سندھیا کی مدد سے پیش کیا گیا۔ ان اسکیموں میں پردھان منتری اجولا یوجنا، پردھان منتری مدرا یوجنا اور پردھان منتری آواس یوجنا سمیت کئی اسکیمیں شامل ہیں۔ بڑے عوامی جلسے کو خطاب کرتے ہوئے وزیر اعظم نے کہاکہ وہ دیکھ رہے ہیں کہ راجستھان کس طرح یہاں آنے والے لوگوں کا خیر مقدم کر رہا ہے۔ انھوں نے کہا کہ یہاں آنے والے لوگوں نے گذشتہ کچھ برسوں میں ریاست کی طرف کی جانب سے کی گئی ترقی کی صحیح تصویر دیکھ رہے ہیں۔ انھوں نے راجستھان کو حوصلے کی زمین قرار دیا۔ چاہے وہ ملک کے تحفظ یا فطرت کے ساتھ ہم آہنگی کے ساتھ رہنے کا مسئلہ ہو، راجستھان نے اس سمت میں راہ دکھائی ہے۔ وزیر اعلیٰ وسندرا راجے سندھیا کی ستائش کرتے ہوئے وزیر اعظم نے کہا کہ محترمہ راجے نے ریاست میں کام کرنے کے کلچر میں تبدیلی پیدا کی ہے۔ انھوں نے کہا کہ حکومت ہند اور حکومت راجستھان ریاست کی ترقی کے لیے مل جل کر کام کر رہی ہیں۔ انھوں نے کہا کہ آج کے پرزنٹیشن میں شامل کئے گئے لوگوں کی خوشی کا اندازہ یہاں موجود ہر ایک افراد سے ہوتا ہے۔ وزیر اعظم نے کسانوں کی فلاح وبہبود سے متعلق حکومت ہند کے کام کے بارے میں بھی ذکر کیا۔ انھوں نے رواں خریف سیزن کے لیے مختلف فصلوں کے لیے اعلان شدہ کم سے کم امدادی قیمت میں اضافے کا بھی ذکر کیا۔ وزیر اعظم نے سوچھ بھارت مشن، جن دھن یوجنا، پردھان منتری یوجنا، اجولا یوجنا اور سوبھاگیہ یوجنا سمیت راجستھان میں حکومت ہند کی جانب سے شروع کی گئی مختلف اسکیموں کے سلسلے میں ہوئی پیشرفت کا بھی ذکر کیا۔ اگلے سال راجستھان اپنے 70 سال مکمل کر رہا ہے اور اس کا ذکر کرتے ہوئے وزیر اعظم نے ایک ترقی یافتہ راجستھان تیار کرنے کے لیے عزم ظاہر کرنے کی اپیل کی جو نئے ہندوستان کی تعبیر میں ایک اہم رول ادا کرے گا۔
اڈوب کے صدر اور سی ای او ، جناب شانتنو نارائن سے وزیر اعظم کی ملاقات

وزیر اعظم جناب نریندر مودی نے آج اڈوب کے صدر اور سی ای او، جناب شانتنو نرائن سے ملاقات کی۔ دونوں حضرات نے بھارت میں اڈوب کے جاری اشتراک اور مستقبل کی سرمایہ کاری کے بارے میں تبادلہ خیالات کیے۔ یہ بات چیت بھارت کے فلیگ شپ پروگرام ڈجیٹل انڈیا، اور صحت ، تعلیم اور تحقیق و ترقی جیسے شعبوں میں ابھرتی ہوئی تکنالوجیوں کے استعمال پر بھی مرتکز رہی۔
وزیراعظم نے آیوشمان بھارت کے تحت صحت سے متلعق یقین دہانی کے پروگرام کے آغاز کے لیے تیاریوں کا جائزہ لیا

نئی دہلی۔04 اگست ، 2018؛ وزیراعظم جناب نریندر مودی نے آیوشمان بھارت کے تحت صحت سے متعلق یقین دہانی کے پروگرام کے آغاز کے لیے تیاریوں کا آج جائزہ لیا۔ اس اسکیم کے تحت فی کنبہ صحت سے متعلق پانچ لاکھ روپے تک کی مدد دی جائے گی۔ مذکورہ کا اسکیم کا مقصد 10 کروڑ غریب اور کمزور کنبوں کا احاطہ کرنا ہے۔ صحت اور خاندانی بہبود کی وزات ، نیتی آیوگ اور وزیراعظم کے دفتر کے اعلیٰ حکام نے اسکیم کے مختلف پہلوؤں بشمول ریاستوں میں تیاری اور اسکیم سے متعلق ٹکنالوجی کے بنیادی ڈھانچے کی ترقی کے بارے میں وزیراعظم کو بتایا۔ یکم اپریل کو امبیڈکر کی سالگرہ کے موقعے پر وزیراعظم نے ہیلتھ اینڈ ویلفیئر سینٹر کا چھتیس گڑھ کے بیجاپور ضلع میں آیوشمان بھارت کے تحت افتتاح کیا تھا۔ ۔۔۔۔۔۔۔۔۔۔۔۔۔۔۔۔۔۔۔۔ (م ن ۔ رض۔ م ج۔ ت ح(
وزیر اعظم 6 مئی کو ‘جے آئی ٹی او کنیکٹ 2022’ کے افتتاحی اجلاس سے خطاب کریں گے

وزیراعظم جناب نریندر مودی 20 مئی 2012 کو صبح 10:30 بجے جین انٹرنیشنل ٹریڈ آرگنائزیشن کی تقریب 'جے آئی ٹی او کنیکٹ 2022' کے افتتاحی اجلاس سے ویڈیو کانفرنس کے ذریعے خطاب کریں گے۔ جین انٹرنیشنل ٹریڈ آرگنائزیشن (جے آئی ٹی او) ایک عالمی تنظیم ہے جو دنیا بھر میں جینوں کو جوڑتی ہے۔ جے آئی ٹی او کنیکٹ باہمی نیٹ ورکنگ اور ذاتی تعامل کے مواقع فراہم کرکے کاروبار اور صنعت کی مدد کی ایک کوشش ہے۔ جے آئی ٹو او کنیکٹ 2022' 6 سے 8 مئی کے دوران گنگا دھام انیکسی، پونے میں منعقد ہونے والی تین روزہ تقریب ہے جس میں کاروبار اور معیشت سے متعلق متنوع امور پر متعدد اجلاسوں منعقد کیے جائیں گے۔
وزیر اعظم نے سوامی وویکانند کے ذریعہ 1893 میں شکاگو میں کی گئی شاندار تقریر کو یاد کیا

وزیر اعظم جناب نریندر مودی نے سوامی وویکانند کے ذریعہ 1893 میں شکاگو میں کی گئی شاندار تقریر کو یاد کیا ۔ جناب مودی نے کہا ہے کہ انہوں نے 1893 میں آج ہی کے دن شکاگو میں اپنی شاندار تقاریر میں سے ایک تقریر کی تھی۔ ان کے خطاب نے بھارت کی ثقافت اور اخلاقیات کی ایک جھلک پیش کی ۔ ایک ٹوئیٹ میں وزیر اعظم نے کہا: ’’11 ستمبر کے ساتھ سوامی وویکانند کا خصوصی تعلق ہے۔ 1893 میں آج ہی کے دن انہوں نے شکاگو میں اپنی شاندار تقاریر میں سے ایک تقریر کی تھی۔ ان کے خطاب نے بھارت کی ثقافت اور اخلاقیات کی ایک جھلک پیش کی ۔‘‘
مرکزی کابینہ نے ہندوستان اور بیلجیئم کے درمیان آئی سی ٹی اینڈ ای کے شعبے میں مفاہمت نامے کو منظوری دی

نئیدہلی، 3 جنوری 2018، وزیراعطم جناب نریندر مودی کی صدارت میں مرکزی کابینہ نے ہندوستان اور بیلیجئم کے درمیان اطلاعاتی و مواصلاتی ٹیکنالوجی اور الیکٹرانکس (آئی سی ٹی اینڈ ای) کے شعبے میں اشتراک و تعاون کے لئے مفاہمت نامے کی توثیق کردی ہے۔ بیلیجئم کے بادشاہ فلپ کے ہندوستان کے سرکاری دورے کے دوران 7 نومبر 2017 کو دونوں ملکوں کے مابین اس مفاہمت نامے پر دستخط کئے گئے تھے ۔ ہندوستان اور بیلیجئم کے مابین ہوئے اس مفاہمت نامے کا مقصد آئی سی ٹی اینڈ ای پالیسی کے شعبے میں بہترین طریقہ کار کا تباد لہ کرنا، ڈیجیٹل ایجنڈا ٹیکنالوجی اور تحقیق کے شعبے میں اشتراک و تعاون کرنا ہے۔اس میں آئی سی ٹی اینڈ ای مینوفیکچرنگ اور خدمات کی ترقی، ای۔ گورننس اور ای۔ پبلک سروس کی ڈبلیوری ، کانفرنسز میں شرکت، تعلیم کے لئے باہمی دورے، ماہرین کے تبادلے، سائبر سکیورٹی اور ڈیٹا کی موزونیت کے مسائل کو حل کرنے کے علاوہ بازر تک رسائی، تجارت اور خدمات کے شعبے میں باہمی تبادلہ اور اشتراک و تعاون پر خصوصی زور ہے۔ پس منظر اطلاعاتی ٹیکنالوجی اور الیکٹرانکس کی وزارت، اطلاعاتی اور مواصلاتی ٹیکنالوجی میں دو طرفہ اور کثیر سطحی اشتراک و توان کو فروغ دینے کے لئے متعدد ملکوں کے ساتھ اشتراک کررہی ہے۔ موجودہ معلوماتی دور میں آئی سی ٹی کے پاس اقتصادی ترقی سمیت ملک کی اقتصادی اور سماجی ترقی کی دیگر جہات کو فروغ دینے میں کلیدی رول ادا کرنے کی صلاحیت ہے۔ الیکٹرانکس اور اطلاعاتی ٹیکنالوجی کی وزارت متعدد ملکوں کی ہم منصب تنظیموں اور ایجنسیوں کے ساتھ مفاہمت ناموں پر دستخط کررہی ہے تاکہ آئی سی ٹی کے شعبے میں قریبی اشتراک و تعاون اور اطلاعات کے تبادلے کو فروغ دیا جاسکے۔ متعدد ملکوں کے ساتھ اشتراک و تعاون بالخصوص حکومت ہند کے ذریعہ شروع کئے گئے نئے اقدامات مثلاً ڈیجیٹل انڈیا، میک ان انڈیا میں اشتراک و تعاون کو فروغ دینے کے لئے ٹیکنالوجی کے شعبے میں تجارتی مواقع تلاش کرنے اور سرمایہ کاری کو راغب کرنے کی سخت ضرورت ہے۔ ہندوستان اور بیلجیئم کے مابین قریبی اور خوشگوار تعلقات ہیں۔ بیلیجئم یوروپی یونین کے ساتھ ہندوستان کا دوسرا سب سے بڑا تجارتی پاٹنر ملک ہے۔ بیلیجئم کو مواصلاتی ٹیکنالوجی کے شعبے بالخصوص ای۔ گورننس، الیکٹرانک آئی ڈی کارڈ اور ویب پر مبنی ٹیکس میں مہارت حاصل ہے۔ مارچ 2016 میں یوروپی یونین چوٹی کانفرنس میں شرکت کرنے کے لئے اور بیلیجئم کے ساتھ دوطرفہ بات چیت کے لئے وزیراعظم نریندر مودی کے برسیلز کے دورے کے دوران ہندوستان اور بیلیجئم کے درمیان انفارمیشن ٹیکنالوجی اور وزیراعظم کے الیکٹرانکس کے شعبے میں ایک مفاہمت نامے پر دستخط کرنے کے لئے تجویز پیش ہوئی تھی۔ بعد ازاں الیکٹرانکس اور اطلاعاتی ٹیکنالوجی کی وزارت، حکومت ہند نے 7 فروری 2017 کو نئی دہلی میں بیلیجئم کے نائب وزیراعظم اور ڈیولپمنٹ کو آپریشن، ڈیجیٹل ایجنڈا، ٹیلی کام اور ڈاک خدمات کے وزیر جناب الیکزینڈر ڈی کرو کی قیادت میں بیلیجئم کے وفد کے ساتھ آپسی مفادات کے موضوع پر میٹنگ کی تھی۔ اس میٹنگ کے دوران دونوں فریقوں نے ڈیجیٹل انڈیا اور ڈیجیٹل بیلیجئم کے تحت پر لوگوں کو ڈیجیٹل طور پر بااختیار بنانے کے لئے باہم ملکر کام کرنے کے تئیں اپنے عہد کی توثیق کی تھی۔ ۔۔۔۔۔۔۔۔۔۔۔ م ن۔م ع۔ ن ا۔
بشکیک  کے دورے پر روانگی سے  پہلے وزیراعظم کا بیان

نئیدہلی13جون۔میں 13 اور 14 جون کو بشکیک (جمہوریہ کرغستان ) کا دورہ کررہا ہوں ، جہاں شنگھائی کوآپریشن آرگنائزیشن (ایس سی او) کے سلسلے میں سربراہان حکومت کی کونسل کی میٹنگ میں شرکت کروں گا۔ ہم ہمہ قومی ،سیاسی ،سلامتی ، اقتصادی اور علاقے میں عوام سے عوام کے درمیان رابطے کو فروغ دینے میں ایس سی او کی خصوصی اہمیت سمجھتے ہیں ۔ بھارت نے دوسال پہلے ایس سی او کی مکمل رکنیت حاصل کرنے کے بعد سے ایس سی او کے متعدد مذاکرات میں سرگرمی کے ساتھ شرکت کی ہے ۔ ہم نے پچھلے سال جمہوریہ کرغستان کی چیئر مین شپ کے معاملے میں اپنا مکمل تعاون دیا ہے۔ امید ہے کہ اس چوٹی کانفرنس میں سکیورٹی کی عالمی صورتحال ، ہمہ قومی اقتصادی تعاون ، عوام سے عوام کے درمیان رابطے نیز بین الاقوامی اور علاقائی اہمیت کے متعدد مسائل پر تبادلہ خیال کیا جائے گا۔چوٹی کانفرنس کے موقع پر میرا ارادہ ہے کہ میں الگ سے بہت سے رہنماؤں سے باہمی ملاقاتیں بھی کروں گا۔ ایس سی او چوٹی کانفرنس کے مکمل ہونے کے بعد جمہوریہ کرغستان کے صدر کی دعوت پر میں 14 جو ن 2019 کو جمہوریہ کرغستان کا سرکاری باہمی دورہ بھی کروں گا۔ بھارت اور جمہوریہ کرغستان تاریخی اور تہذیبی رشتوں سے ایک دوسرے کے ساتھ جُڑے ہوئے ہیں اور دونوں کے روائتی طور پر گرم جوشی کے اور دوستانہ تعلقات رہے ہیں ۔ماضی قریب میں ہمارے تعلقات کو متعدد شعبوں میں وسعت ملی ہے ۔ ان شعبوں میں دفاع ، سکیورٹی ،تجارت اور سرمایہ کاری کے شعبے شامل ہیں۔ باہمی تعاون کے بارے میں تفصیلی تبادلہ خیال کے علاوہ صدر جین بیکوف اور میں مشترکہ طور پر بھارت -کرغس کاروباری فورم کی پہلی میٹنگ سے بھی خطاب کریں گے ۔ مجھے اعتماد ہے کہ جمہوریہ کرغستان کے میرے دورے سے ایس سی او کے ممبر ملکوں کے ساتھ اور جمہوریہ کرغستان کے ساتھ ہمارے تعلقات مزید مستحکم ہوں گے اور ہمارے تعاون کو مزید مضبوطی حاصل ہوگی۔ ۰۰۰۰۰۰۰۰۰۰۰۰۰۰۰۰۰۰۰۰۰ م ن ۔ج ۔رم
وزیراعظم نے مہاتماگاندھی کو اُن کی برسی  پنیہ تتھی پر خراج عقیدت پیش کیا

نئی دہلی،30 ؍جنوری،وزیراعظم جناب نریندر مودی نے مہاتماگاندھی کو ان کی برسی ’’پنیہ تتھی‘‘ پر خراج عقیدت پیش کیا۔ ’’پوجیہ باپو کو ان کی پنیہ تتھی پر شت شت پرنام‘‘۔ وزیراعظم نے باپو کو ان کی پنیہ تتھی پر یاد کرتے ہوئے کہا ہے کہ ہم ان کے دکھائے ہوئے راستے پر چلنے اور ان کی دی ہوئی اقدار کے پابند ہیں۔ ۔۔۔۔۔۔۔۔۔۔۔۔۔۔ (م ن-وا- ق ر)
یوم اساتذہ کے موقع پر وزیر اعظم کا پیغام

نئی دہلی،05؍ ستمبر/ یوم اساتذہ کے موقع پر وزیر اعظم جناب نریندر مودی کے پیغام کا متن درج ذیل ہے آپ اور پوری اساتذہ برادری کو پرمسرت یوم اساتذہ کی مبارکباد۔ یہ وہ دن ہے جب ہم پوری اساتذہ برادری کو ان کی جانفشانی، ان کی لگن اور عہد بندگی کے لئے سلام کرتے ہیں۔ درجات میں مضامین کی تدریس کے علاوہ اساتذہ غیر معمولی رہنما اور دانشور بھی ہوتے ہیں جو اپنے طلبا کی زندگیوں کو سنوارنے میں اہم کردار ادا کرتے ہیں۔ اساتذہ کی بے لوث خدمت کا اعتراف آفاقی پیمانے پر کیا جاتا ہے۔ مصروف اوقات اور کنبہ جاتی ذمہ داریوں کے ساتھ اساتذہ اس امر کو یقینی بناتے ہیں کہ طلبا نئے نظریات اور خیالات سے آسانی کے ساتھ روشناس ہوسکیں۔ نتائج پر توجہ آج بھارت تعلیمی شعبے میں مثالی تبدیلی سے ہمکنار ہورہا ہے۔ ہم محض نظریاتی خاکوں پر توجہ مرکوز کرنے کے روایتی طریقہ کار سے آگے بڑھ کر اب نتائج کو ترجیح دے رہے ہیں۔ اس پس منظر میں یہ بات میرے لئے مسرت افزا ہے کہ ہمارے اساتذہ نوجوان اذہان میں تحقیق اور اختراع کا جذبہ جگانے کے لئے محنت سے کام کررہے ہیں۔ یہی وہ جذبہ ہے جو ہمارے نوجوانوں کو خود اپنی ذات اور ملک کے لئے غیر معمولی امور انجام دینے کی قوت عطا کرے گا۔ سنگل یوز پلاسٹک کے استعمال پر قدغن اس یوم اساتذہ کے موقع پر میں اپنے اساتذہ سے ایک گزارش کرتا ہوں ۔ جیسا کہ آپ سب واقف ہیں کہ بھارت نے سنگل یوز پلاسٹک کے چلن کو ختم کرنے کے لئے ایک عوامی تحریک چلائی ہے۔ میں اس تحریک میں اساتذہ برادری کی سرگرم شراکت داری کی خواست گاری کرتا ہوں۔ اگر اساتذہ طلبا کے رو برو سنگل یوز پلاسٹک کی وجہ سے ماحولیات کو لاحق ہونے والے نقصانات بیان کریں گے اور انہیں اس کا استعمال ترک کرنے کی ترغیب دیں گے تو طلبا اپنے اساتذہ سے ترغیب حاصل کرکے اس تحریک کا ایک حصہ بن جائیں گے۔ ہمارے پیارے باپو کے 150 ویں یوم پیدائش کے موقع پر ہمارے جانب سے انہیں ایک عظیم ترین خراج عقیدت ہوگا۔ اس دن میں ڈاکٹر ایس رادھا کرشنن کو بھی خراج عقیدت پیش کرتا ہوں جو اپنی ذات میں ایک عمدہ استاذ اور دانشور تھے۔ خدا کرے ان کی زندگی زیادہ سے زیادہ افراد کو تدریسی پیشہ اختیار کرنے اور نوجوان اذہان کی ذہن سازی کرنے کی ترغیب فراہم کرے۔ ایک مرتبہ پھر یوم اساتذہ کی مبارکباد۔
وزیراعظم 3 جنوری 2019کو پنجاب کا  دورہ  کریں گے

جالندھر میں انڈین سائنس کانگریس کے 106ویں ایڈیشن کا افتتاح کریں گے نئی دہلی، 2جنوری 2019/ وزیراعظم جناب نریندر مودی 3 جنوری 2019 کو پنجاب کا دورہ کریں گے۔ وہ 3 جنوری کو پنجاب کے جالندھر میں انڈین سائنس کانگریس (آئی سی ایس)-2019 کے 106ویں ایڈیشن کا افتتاح کریں گے۔ وہ اس موقع پر ایک افتتاحی تقریب سے بھی خطاب کریں گے۔ اس کے بعد وزیراعظم پنجاب میں گرداس پور جائیں گے جہاں و ہ ایک عوامی ریلی سے بھی خطاب کریں گے۔ ملک بھر میں سائنس ، ٹکنالوجی اور اختراع کے جذبے کو قوت بخشنے کے لئے وزیراعظم کے ویژن کے مطابق یہ پانچویں انڈین سائنس کانگریس ہوگی جس سے وزیراعظم خطاب کریں گے۔ ماضی میں انہوں نے 2018 میں اندین سائنس کانگریس کے 105ویں ایڈیشن میں، 2017 میں 104ویں ایڈیشن میں، 2016 میں 103ویں ایڈیشن میں اور2015 میں 102ویں ا اپنا افتتاحی خطبہ دیا تھا۔ ۔